شەفەق
نیوز/ بانک ناوەندی عراق، ئمڕوو چوارشەممە، فەرمان دەسناین وەبان پویل گواستنەوە و
نا گواستنەوەی ژن وکوڕەیل توومەتبارەیل وە دزیکردن پویل باجەیل  دەرکرد ک وەپی ئویشن "دزی سەردەم".
لە کتاویگ
فەرمی لەلایەن بانک ناوەندی عراق دەرچگە ئەرا گشت بانکەیل تایبەت، لەبنەمای کتاو سەرۆکایەتی
دادگای بەغداد کەرخ وە دەسناین وەبان پشتدەسەی پویل گواستنەوە و ناگواستنەوە ئەرا ژن
و کوڕەیل هەرلە توومەتبار (حسێن کاوە عەبدولقادر عەبدولعەزیز بریفکانی، محمد فەلاح
عەبدولڵا جەنابی، عەبدولمەهدی تەوفیق مەهدی، نور زوهەیر جاسم موزەفەر).
لە
٢٦ تەشرین یەکەم گوزەشتە بەڵگەنامەیل بانک ناوەندی عراق، دەرچگن فەرمانەیل دادوەری
وە دەسناین لەبان پویل وەرپرسەیلیگ لە دەزگای گشتی باجەیل و خاوەن کۆمپانیایلگ ئاشکرا
کرد، لەبان ئەوەگ وە "دزی سەردەم" ناسریاگە.
جی باسە ک لە مانگ تەشرین یەکەم، ئاشکراکردن
دزیکردن گەورەیگ ئەرا پویل ئەمانەت لە دەزگای باجەیل بایی٣،٧ تریلیۆن دینار وەخوەی
دی.
